b'\n_START_ARTICLE_\nTestul Cooper\n_START_PARAGRAPH_\nTestul Cooper este un test de fitness, proiectat de c\xc4\x83tre doctorul Kenneth H. Cooper \xc3\xaen 1968, pentru armata American\xc4\x83. \xc3\x8en forma original\xc4\x83, \xc8\x9belul testului este de a alerga pe c\xc3\xa2t de departe posibil, \xc3\xaen 12 minute. Testul este menit s\xc4\x83 m\xc4\x83soare starea persoanei, rezultatele acesteia fiind utilizate \xc3\xaen sport sau pentru scopuri medicale, prin urmare, se presupune a se alerga \xc3\xaentr-un ritm constant \xc8\x99i nu sprinturi sau alergat rapid. Rezultatul se bazeaz\xc4\x83 pe distan\xc8\x9ba alergat\xc4\x83 de persoana testat\xc4\x83, v\xc3\xa2rst\xc4\x83 \xc8\x99i sex. Rezultatele pot fi corelate cu VO2 max - capacitatea maxim\xc4\x83 a organismului unui individ de a transporta \xc8\x99i de a folosi oxigen \xc3\xaen timpul exerci\xc8\x9biului incremental, care reflect\xc4\x83 condi\xc8\x9bia fizic\xc4\x83 a individului. Kenneth Cooper a creat mai mult de 30 de astfel de teste, dar aceasta este utilizat pe scar\xc4\x83 larg\xc4\x83 \xc3\xaen sporturile profesionale, cum ar fi fotbalul. \xc3\x8en timpul testului sunt activate dou\xc4\x83 treimi din masa muscular\xc4\x83. Pentru compara\xc8\x9bie, de\xc8\x9bin\xc4\x83torul recordului mondial Kenenisa Bekele, a alergat 5.000 m \xc3\xaen 12:37.35,. Acesta \xc3\xaenseamn\xc4\x83 c\xc4\x83 \xc3\xaen 12 minute el a ajuns la o distan\xc8\x9b\xc4\x83 de aproximativ 4750 de metri.'